
                                     RAPORT

asupra  propunerii legislative  privind alegerea 
Camerei Deputaţilor şi Senatului

              În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere în fond, cu propunerea  legislativă  privind alegerea Camerei Deputaţilor şi Senatului, trimisă cu adresa nr.Pl-x 378/2006 şi  înregistrată cu nr. 31/327 din  10 martie 2009.

               Senatul, în calitate de primă Cameră sesizată, a respins iniţiativa legislativă în şedinţa din 19 aprilie  2006.

             Potrivit prevederilor art. 75 din Constituţia României, republicată, şi ale art. 92 alin.(9) pct.2 din Regulamentul Camerei Deputaţilor, republicat, Camera Deputaţilor  este  Cameră decizională. 
             Consiliul Legislativ, prin avizul nr.385 din 15 aprilie 2005, a avizat favorabil  propunerea legislativă. 

             Guvernul, prin punctul de vedere  transmis  nu  susţine adoptarea acestei iniţiative legislative.

              Propunerea  legislativă  are ca obiect de reglementare sistemul de alegere a Camerei  Deputaţilor şi  a Senatului, fiind propusă spre abrogare Legea nr.373/2004 pentru  alegerea Camerei  şi  Senatului, care a fost abrogat prin Legea nr.35/2008.
              În conformitate cu prevederile art.61 din Regulamentul Camerei Deputaţilor, republicat, membrii Comisiei au examinat propunerea legislativă,   în şedinţa din 27 aprilie   2009. 

              La dezbateri au fost prezenţi 15 deputaţi, din totalul de 24 membri ai Comisiei juridice, de disciplină şi imunităţi . 

             În urma dezbaterilor, membrii Comisiei au hotărât, cu unanimitate de voturi, să  propună plenului Camerei  Deputaţilor, spre  dezbatere  şi  adoptare, Raportul  de respingere, a  propunerii legislative  privind alegerea Camerei Deputaţilor şi Senatului,ca fiind rămasă fără  obiect, întrucât Parlamentul  României, a adoptat deja 
Legea nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali
                 În raport cu obiectul şi conţinutul reglementării, propunerea legislativă face parte din categoria legilor organice.
                          PREŞEDINTE,                                      SECRETAR,

                          Daniel BUDA                               Gabriel ANDRONACHE  

